পাখি যদি ফেরে তুমি কোথা যাও  গোধূলির রঙে রঙে কি নিজেকে হারাও?  বাউলের গানে কি ভাসে উদাসীর সুর  ভবঘুরে মন নিয়ে যাবে বহুদূর ?    কবিতার লাইনগুলো যেখানে দেখেছিলাম সেখানে রচয়িতার নাম ছিল না - নাম না জানা তাঁর প্রতি সপ্রশংস কৃতজ্ঞতা । আসলেই মন ছুটে যেতে চায় দূর বহুদূর । উড়ু উড়ু মন পাখা মেলেছিল ফেব্রুয়ারির শেষার্ধে -  বাস্তবতার ধুলোমাটি ছুঁয়েছিল এই মার্চের তিনদিনের বন্ধে । বান্দরবানের স্বর্ণমন্দির, রাজার বাড়ি, মেঘলা, নীলাচল, নীলগিরি, শৈলপ্রপাত হয়ে রাঙ্গামাটি ছুঁয়ে ছুটে গেছি কাপ্তাই লেকের শান্ত নরম জলের কাছে ।    স্বর্ণমন্দির মনকে রাঙ্গিয়ে দিল সোনালি রঙে ।      নীলাচলে এসে মাইক্রোবাস থেকে নামতেই রুদ্ধ ওষ্ঠাধরের অস্ফুট উচ্চারণ ঃ ওয়াও । এক রাশ মনজুড়ানো ঠান্ডা বাতাস চোখে মুখে ভালো লাগার ঝাপটা দিয়ে গেল । চারদিকে তাকিয়ে  ডিফরেন্ট টাচের একটা গানের লাইন মনে আসল ঃ  তোমাকে এত সুন্দর সাজ করে গড়েছে কে বলনা । অনতিদূরের বান্দরবানের বার্ডস আই ভিউঃ      সূর্য বেলাশেষের বিদায়ী হাসি দিয়ে মিলিয়ে যাচ্ছে নীলাচলের দিগন্তে ।      পরদিন ভোরে নীলগিরির উদ্দেশ্যে যাত্রা । যাত্রা শুরুর পর মনে হল এ যেন স্বপ্নযাত্রা । মিলনছড়ি রিসোর্ট আর  শৈলপ্রপাতের মাঝামাঝি কোথাও অবাক বিস্ময়ে এ দৃশ্য দেখা ঃ      অথচ ফিরতি পথে মেঘ আর সূর্যের মিস্টি হাসি মিলিয়ে যাওয়াতে উপরের এই দৃশ্য আগের মত আর লাগল না । সময় কীভাবে যৌবন কেড়ে নেয় । যাইহোক, নীলগিরির পথে পাহাড়ি বাঁক ।      এই ছবিগুলোও নীলগিরিতে ।                ফিরতি পথে শৈলপ্রপাত আর চিম্বুক ছুঁয়ে আসা যায়।    রাঙ্গামাটির সূর্যোদয়, সূর্যোদয়ের রাঙ্গামাটি ।      রাঙ্গামাটি থেকে বাইপাস সড়ক ব্যবহার করে কাপ্তাই শহরে পৌঁছানো । পথের দুর্দান্ত রাস্তা আর কাপ্তাই লেকের সুশীতল সৌন্দর্য ।          চট্টগ্রাম পৌঁছেই মাইক্রোবাস নিয়েছিলাম যার  পথচলা বান্দরবান, রাঙ্গামাটি, রাঙ্গামাটি-কাপ্তাই বাইপাস সড়ক, কাপ্তাই বাঁধ (বিশেষ অনুমতিতে)হয়ে আবার চট্টগ্রামে এসে থামা । ১৪ জনের দল, দুটি মাইক্রোবাস । বান্দরবানে থেকেছি এক রাত, আরেক রাত রাঙ্গামাটিতে। শহরের দিকে হোটেলে থাকবেন । আমাদের জাতীয় ওয়েব পোর্টালে তথ্য পাবেন । (http://www.bangladesh.gov.bd/index.php?Itemid=272&id=225&option=com_content&task=view) । ঢাকা থেকে বান্দরবান সরাসরি যাওয়া যায় । আর চট্টগ্রাম থেকে বান্দরবান যদি বাসে যেতে চান=> বহদ্দারহাট টার্মিনাল থেকে পূরবী এবং পূর্বাণী নামক দুটি  ডাইরেক্ট নন এসি বাস আছে ৩০ মিঃ পর পর বান্দরবানের উদ্দ্যেশে ছেড়ে যায়। যাইহোক, আমাদের সবকিছু মিলিয়ে জনপ্রতি ৫,৫০০/- খরচ । বান্দরবানে থাকাকালীন রী শং শং হোটেলের খাওয়া - আহা । যদিও একই হোটেলে খেয়েছি তাই তুলনা করার সুযোগ নেই তবু মনে হল এটাই সবচে ভাল ।    পাখি উড়ে চলে গেলে রেখে যায় পালক । মুহূর্ত উবে গেলে থাকে শুধু স্মৃতি । সৌন্দর্যের গভীরে ডুব দিয়ে ভুস করে ভেসে উঠে চিরবন্ধনের ঢাকায় যাপিত জীবনে আবার নিজেকে সমর্পণ করা । কিন্তু হঠাত ডাকে ফিরে তাকাই । কে ডাকে?    আমার লেখা অন্যান্য ভ্রমণ পোস্টঃ  # দার্জিলিং    http://babu77119.amarblog.com//posts/127223/